lv en lv ca lv lv hy sv lv ca lv lv hy sv lv lv lv lv en ca lv lv lv lv lv lv lv lv lv lv lv lv lv lv lv lv lv lv lv lv lv lv en lv lv pt lv lv en nl lv it ca lv lt it lv lv lv lv lt pt lv lv lv lv lv lv lv lv lv lv lv lv lv en lv fr lv lv pt lv sl en lv lv en lv lv en en en lv en
MĀJĀS gatavots saldējums, kuru drīkst VIENMĒR – 8 izmēģināšanas vērtas idejas - Receptes
Vasara taču ir saldējuma laiks, vai ne? Un laikam ir maz tādu cilvēku, kam šis našķis neietu pie sirds. Tomēr – vai arī tev tā ir bijis, ka veikalos, papētot saldējuma piedāvājumu, paliek gandrīz vai skumji – viss ir tiešām rūpniecisks. No piena bieži vien tur ir maz, klāt ir tika daudz tauku, augu eļļas, cukura, dažādu E-vielu. Nē, es nesaku, ka veikala saldējumu nevar baudīt, arī es to, protams, daru. Taču – esmu atklājusi veidu, kā šo saldo un auksto našķi pagatavot pašai, mājās, daudz interesantāku, un, kas ir pats galvenais – tādu, kuru drīkst vienmēr, par kuru nevajag mocīties sirdsapziņas pārmetumos… Iesaku izmēģināt!
Galvenais, ko tev vajadzēs – veidnes saldējuma sasaldēšanai. Es tādas atradu un nopirku lielveikalā. Tās īpaši paredzētas saldējumu uz kociņa pagatavošanai. Ideja ir gaužām vienkārša – sapildi veidnītē saldējuma masu, iespraud kociņu un liec tik iekšā saldētavā! Taču, var izmēģināt arī daudz vienkāršāku variantu – ņemt plastmasas glāzītes un saldējuma kociņus – masu iepilda glāzītē, iesprauž kociņu un liek saldētavā. Šādi arī viss sanāk, vien varētu būt divas problēmas – ja masa ir pārāk šķidra, kociņš var iesalt šķībi un otrs – protams, šāds saldējums pēcāk nav vizuāli tik smuks, kā speciālā veidnītē saldēts.
8 FORŠAS SALDĒJUMA IDEJAS, KO PATI ESMU MĒĢINĀJUSI:
Jogurts + augļi, ogas
Izvēlies savu mīļāko jogurtu un augļus vai ogas (vai abus), kas garšo vislabāk! Es ņemu kādu no mazkaloriju jogurtiem, augļus vai ogas, ko man kārojas un daru tā – augļus un/vai ogas sagriežu pamazos gabaliņos, sajaucu ar jogurtu, bet skatos, lai to attiecība būtu apmēram 1:3, lai nav tā, ka augļu ir vairāk kā jogurta. Un masu pildu saldējuma veidnītēs. Sanāk ļoti gardi un atsvaidzinoši!
Piens + augļi, ogas
Te ir divi varianti – vai nu likt augļus un ogas vienkārši pienā, vai arī to visu sablendēt. Abos variantos man prasījās pēc salduma. Tam tad izmantoju stēvijas cukuru, līdz garša ir tāda, kas patīk. Ideja tā pati – augļus un/vai ogas sagriež, liek veidnītēs, lai aizpildās apmēram 1/3 daļa, klāt lej pienu līdz augšai. Otrā variantā, ja visu sablendē, tad veidnē lej iegūto masu.
Piens ar augstu olbaltumvielu saturu + augļi, ogas
Man ļoti garšoja ar Piena spēku, bet var droši izmantot arī citus šāda veida dzērienus! Ideja un rīcības plāns tieši tāds pats, kā ar parasto pienu. Tikai – man pietika ar Piena spēka (vaniļas garšas) saldumu un neprasījās neko citu, kā vien augļus. Saldējums sanāk tāds tumīgāks, krēmīgāks, kā ar parasto pienu.
Rīsu, mandeļu vai sojas pieni + augļi, ogas
Nu šis tāds ļoti veselīgs variants ? Man vislabāk garšo saldējums, kas sanāk no rīsu piena ar kokosriekstu garšu + ananāsi un/vai banāni. Traki eksotiski un garšīgi! Es augļus liku gabaliņos, bet var mēģināt arī sablendēt visu kopā. Idejiski – tādi paši pagatavošanas varianti, kā ar parasto vai proteīna pienu!
Diētiskais proteīna kokteilis + augļi, ogas
Sanāk ļoooti garšīgi! Es izmantoju zīmola Nutriless kokteiļus (www.nutriless.lv) – gan vaniļas, gan šokolādes. Tos gan sajaucu ar pienu, nevis ūdeni, jo tad sanāk krēmīgāks saldējums. Klāt liku to, ko kārojās – šokolādes bija ļoti labi kopā ar kivi, bet vaniļa – ar zemenēm! Šāds saldējums ir gan gards un atsvaidzinošs, gan samazina apetīti!
Derēs jebkura svaigi spiesta augļu sula, kas garšo! Mans favorīts noteikti ir pati vienkāršākā no sulām – apelsīnu sula. Saldējums sanāk tik atsvaidzinošs un garšīgs! Protams, var miksēt dažādas sulas pēc saviem ieskatiem. Un – kādēļ gan nepielikt klāt to pašu burkānu sulu? Ja garšo – viss ir atļauts ?
Principā – smūtiji tikai sasaldētā formā ? Mans atklājums – sablendēts arbūzs saldējuma formātā. Bet ļoti gardi ir arī banāni ar zemenēm. Te var ļaut vaļu fantāzijai. Un – ja ir kāds īpaši mīļš smūtijs, tad šis varētu būt šī smūtija vasaras variants!
Minerālūdens, minerālūdens ar sīrupu + augļi, ogas
Šis izskatās fantastiski skaisti ? Man garšo, ja ūdenim pievieno sīrupu, jo ar pliku ūdeni šķiet pārāk pliekani, bet – tas ir gaumes jautājums. Es izmantoju Very Berry sīrupus, piemēram, rabarberu sīrupu + minerālūdeni. Tad to miksēju veidnītēs ar dažādiem augļiem, ogām. Skaisti sanāk ar kivi un zemenēm, jo tie labi izskatās. Saldējums sanāk ļoti atsvaidzinošs, ideāls karstām dienām.
LAI LABI GARŠO UN ATVĒSINA!
Avots: Krista | Narrative Of Beauty
RECEPTES.EU – mājas lapa iedvesmai gardai malītei svētkiem un ikdienai! Katrs apmeklētājs šeit var atklāt sev jaunas receptes, praktiskus padomus vai noderīgu informāciju par ēdienu! Mēs saviem lasītājiem piedāvājam pārbaudītas un pašu gatavotas receptes, kas dod uzticību gaidāmajam rezultātam. Lai iedvesmojošas garšas! Receptes.eu
Auzu pārslas Baltvīns Biezpiens Brūnais cukurs Burkāni Cepamais pulveris Citrona miziņa Citrona sula Citrons Cukurs Dilles Etiķis Eļļa Kanēlis Kartupeļi Kviešu milti Majonēze Medus Milti Ola Olas Olīveļļa Paprika Piens Pipari Pētersīļi Pūdercukurs Raugs Rozīnes Saldais krējums Siers Skābais krējums Sviests Sāls Sīpoli Sīpols Tomāti Vaniļas cukurs Zemenes Āboli Ķiploka daiviņas Ķiploki Ķiploks Ķirbis Ūdens
© Copyright 2022 | Izstradājis: Nets Solutions
Informējam, ka Receptes.eu portālā tiek izmantotas sīkdatnes (angļu val. "cookies"). Turpinot lietot šo portālu, Jūs piekrītat, ka mēs uzkrāsim un izmantosim sīkdatnes Jūsu ierīcē. Uzzināt vairākPieņemt un turpināt
Privātuma & Sīkdatņu Politika
Informējam, ka šajā tīmekļa vietnē tiek izmantotas sīkdatnes (angļu val. \"cookies\"). Sīkdatne uzkrāj datus par vietnes apmeklējumu. Dati ir anonīmi un palīdz piedāvāt Jums piemērotu saturu un reklāmas. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes.
Nepieciešamie sīkfaili ir absolūti nepieciešami, lai vietne darbotos pareizi. Šajā kategorijā ietilpst tikai sīkfaili, kas nodrošina vietnes pamatfunkcijas un drošības funkcijas. Šīs sīkdatnes neuzglabā nekādu personisku informāciju.